La Llei 15/1990, de 9 de juliol, d'ordenació sanitària de Catalunya, modificada parcialment per la Llei 11/1995, de 29 de setembre, va crear el Servei Català de la Salut com a ens públic de caràcter institucional.
Posteriorment, mitjançant el Decret 131/1994, de 30 de maig (DOGC núm. 1907, de 10.6.1994), se'n van desplegar l'estructura i l'organització centrals.
Des de la creació del Servei Català de la Salut ençà, s'han produït tot un seguit de canvis en l'entorn de la prestació sanitària de cobertura pública com ara la progressiva universalització de l'assistència sanitària a tots els ciutadans i el canvi en el sistema de finançament dels serveis sanitaris públics, que ha comportat la supressió del provinent dels recursos del sistema de Seguretat Social.
Al mateix temps, s'ha avançat en el desenvolupament i implementació de noves fórmules de gestió dels serveis sanitaris que, tot i mantenir el caràcter públic de la prestació, han coadjuvat a una eficàcia i una eficiència més grans dels serveis oferts al ciutadà.
Aquesta evolució del sistema fa aconsellable modificar l'estructura del Servei Català de la Salut per tal de reforçar el seu paper com a entitat encarregada d'assegurar i garantir les prestacions del sistema sanitari públic als ciutadans.
En conseqüència, d'acord amb el que preveuen l'article 9.b) i la disposició final 3 de la Llei 15/1990, de 9 de juliol, abans esmentada, d'acord amb el dictamen de la Comissió Jurídica Assessora, a proposta del conseller de Sanitat i Seguretat Social i amb la deliberació prèvia del Govern,
D'acord amb l'article 12 de la Llei 15/1990, de 9 de juliol, d'ordenació sanitària de Catalunya, el Servei Català de la Salut s'estructura en el òrgans centrals següents:
c) Els òrgans o organismes i els serveis i unitats establerts reglamentàriament.
El Consell de Direcció, òrgan superior de govern i direcció del Servei Català de la Salut, té la composició, les funcions i el règim de funcionament que li atribueixen els articles 13, 14, 15 i 64 de la Llei 15/1990, de 9 de juliol.
La naturalesa i les funcions de la Direcció del Servei Català de la Salut són les que li atribueixen els articles 16 i 17 de la Llei 15/1990, de 9 de juliol.
4.1 Per a l'exercici de les seves funcions, la Direcció del Servei Català de la Salut compta amb una Subdirecció i s'estructura en les tres àrees següents:
4.2 Depenen directament de la Direcció del Servei Català de la Salut:
La Gerència de Coordinació d'Empreses Públiques i Consorcis.
4.3 Correspon al Gabinet de Direcció el suport operatiu a la direcció, la coordinació i seguiment de les polítiques del Pla estratègic del Servei Català de la Salut i el disseny i execució de la política de comunicació externa i projecció de l'ens públic.
4.4 Correspon a la Gerència de Coordinació d'Empreses Públiques i Consorcis, l'estudi i implementació de noves fórmules personificades de gestió de serveis per part del Servei Català de Salut i la coordinació de les ja existents així com l'avaluació del seu funcionament.
5.1 Correspon a la Subdirecció la coordinació de les àrees que té al seu càrrec, l'exercici de les funcions que directament li siguin delegades pel director, com també aquelles altres que li siguin atribuïdes.
5.2 El subdirector del Servei Català de la Salut substitueix el director en cas d'absència, vacant o malaltia.
6.1 Correspon a l'Àrea Sanitària l'elaboració de les propostes de desenvolupament de les activitats relatives a l'ordenació i a la planificació dels serveis sanitaris i sociosanitaris d'utilització pública, així com l'avaluació de la seva demanda.
6.2 L'Àrea Sanitària compta amb una Gerència de Planificació Sanitària que s'estructura en les divisions següents:
a) Divisió d'Atenció Hospitalària.
c) Divisió d'Atenció Sociosanitària.
d) Divisió d'Atenció Psiquiàtrica i Salut Mental.
6.3 Així mateix, l'Àrea Sanitària compta amb la Divisió de Seguiment i Avaluació de la Demanda adscrita directament al director de l'Àrea.
Correspon a la Gerència de Planificació Sanitària la coordinació operativa de la planificació i ordenació de les diferents línies de serveis sanitaris en que es concreten les prestacions assistencials del sistema públic de salut.
Corresponen a la Divisió d'Atenció Hospitalària les actuacions relatives a la planificació i ordenació dels serveis d'atenció hospitalària per tal de garantir la prestació assistencial en aquest àmbit dins el marc del sistema sanitari públic.
Corresponen a la Divisió d'Atenció Primària les actuacions relatives a la planificació i ordenació dels serveis d'atenció primària per tal de garantir la prestació assistencial en aquest àmbit dins els marc del sistema sanitari públic.
Corresponen a la Divisió d'Atenció Sociosanitària les actuacions a que fa referència la disposició addicional segona d'aquest Decret en relació al Programa "Vida als Anys" i les relatives a la planificació i ordenació dels serveis d'atenció sociosànitaria per tal de garantir la prestació assistencial en aquest àmbit dins el marc del sistema sanitari públic.
Corresponen a la Divisió d'Atenció Psiquiàtrica i Salut Mental les actuacions relatives a la planificació i ordenació dels serveis d'atenció psiquiàtrica i salut mental per tal de garantir la prestació assistencial en aquest àmbit dins el marc del sistema sanitari públic, sens perjudici del que preveu la disposició transitòria primera d'aquest Decret.
Correspon a la Divisió de Seguiment i Avaluació de la Demanda portar a terme els estudis pertinents per tal de garantir les prestacions assistencials del sistema sanitari públic.
Correspon a l'Area de Serveis i Qualitat portar a terme aquelles actuacions adreçades a garantir els serveis sanitaris i sociosanitaris de cobertura pública, i a vetllar per una atenció de qualitat en la prestació d'aquests serveis als ciutadans.
Per tal d'aconseguir aquests objectius tindrà assignada així mateix, la coordinació de l'actuació de les regions sanitàries, i pel que fa a la inspecció competència del Servei Català de la Salut comptarà amb el suport de les unitats corresponents del Departament de Sanitat i Seguretat Social
L'Àrea de Serveis i Qualitat s'estructura en una Subdirecció de Polítiques de Qualitat i Compra de Serveis de la qual depenen les divisions següents:
a) Divisió d'Atenció al Client i Qualitat.
b) Divisió de Compra de Serveis i Relacions amb Proveïdors.
c) Divisió d'Atenció Farmacèutica i Prestacions Complementàries.
La Subdirecció de Polítiques de Qualitat i Compra de Serveis és l'òrgan de suport al director de l'Àrea i té assignat el disseny i la gestió de les polítiques de qualitat en la prestació dels serveis sanitaris i sociosanitaris de cobertura pública, així com de la política de compra d'aquests serveis mitjançant la coordinació de les actuacions pròpies de les divisions que té al seu càrrec.
Correspon a la Divisió de Atenció al Client i Qualitat portar a terme aquelles actuacions adreçades a garantir la qualitat dels serveis i les prestacions del sistema sanitari públic, així com vetllar per la satisfacció dels ciutadans en l'atenció que reben, i coordinar l'atenció a les reclamacions i els suggeriments dels usuaris.
Correspon a la Divisió de Compra de Serveis i Relacions amb Proveïdors, la distribució dels recursos destinats a la compra de serveis sanitaris i sociosanitaris, així com el seguiment i avaluació del procés, d'acord amb la planificació de les necessitats assistencials i l'assignació de recursos efectuada en cada cas.
Correspon a la Divisió d'Atenció Farmacèutica i Prestacions Complementàries l'exercici de les actuacions relatives a la gestió de l'atenció farmacèutica i les prestacions complementàries del sistema sanitari públic.
Correspon a l'Àrea de Recursos donar suport al conjunt d'unitats que conformen l'estructura del Servei Català de la Salut en matèria de gestió dels recursos humans, de gestió economicofinancera, de gestió dels sistemes d'informació, de gestió dels recursos físics, d'assessorament jurídic, de gestió dels processos de contractació i de suport en tots els esmentats àmbits a les empreses públiques del Servei Català de la Salut.
De la Direcció de l'Àrea de Recursos, en depenen directament:
a) La Gerència de Planificació Econòmica.
b) La Divisió d'Assessoria Jurídica.
c) La Divisió de Recursos Humans i Règim Intern.
d) La Divisió de Sistemes d'Informació i Organització.
21.1 La Gerència de Planificació Econòmica es l'òrgan de suport al director de l'Àrea de Recursos i li corresponen les funcions de planificació, gestió i coordinació en l'àmbit economicofinancer, la gestió i l'ordenació dels recursos físics i la gestió dels processos de contractació administrativa.
21.2 La Gerència de Planificació Econòmica s'estructura en les divisions següents:
a) Divisió de Recursos Econòmics.
Correspon a la Divisió de Recursos Econòmics proposar l'assignació i la distribució adequada dels recursos econòmics, l'ordenació de la gestió econòmica i pressupostària, així com les tasques d'anàlisi economicofinancera i de control de gestió.
Correspon a la Divisió de Recursos Físics la coordinació i supervisió dels projectes i dissenys d'obres i instal·lacions, i l'elaboració d'estudis i propostes per a la determinació dels aspectes tècnics dels equipaments dels centres, serveis i establiments sanitaris que hagin de ser construïts o supervisada la seva construcció pel Servei Català de la Salut.
Correspon a la Divisió de Contractacions la gestió dels processos de contractació d'obres, béns, serveis i subministraments del Servei Català de la Salut, així com el suport tècnic i operatiu al procés de contractació de serveis sanitaris.
Correspon a la Divisió d'Assessoria Jurídica elaborar les propostes de disposicions legals i reglamentàries relatives a l'àmbit de competència del Servei Català de la Salut, el suport jurídic en la resolució de recursos en via administrativa i en la instrucció i resolució de reclamacions de responsabilitat patrimonial i reclamacions prèvies a la via judicial, l'elaboració de dictàmens i estudis jurídics, així com l'assessorament, representació i defensa jurídica del Servei Català de la Salut.
Correspon a la Divisió de Recursos Humans i Règim Intern, la planificació, ordenació i execució de les polítiques de recursos humans, de les relacions laborals i la gestió del personal del Servei Català de la Salut, el suport a les empreses públiques del Servei Català de la Salut en matèria de recursos humans, així com la gestió dels serveis generals de manteniment i suport logístic.
Correspon a la Divisió de Sistemes d'Informació i Organització la gestió i coordinació dels sistemes d'informació i l'elaboració de propostes relatives a l'organització i millora dels circuits i procediments propis de l'àmbit d'actuació del Servei Català de la Salut, sens perjudici del que preveu la disposició transitòria segona.
Els llocs directius previstos en aquest Decret seran proveïts per contractació laboral i el seu nomenament correspondrà al conseller de Sanitat i Seguretat Social a proposta del director del Servei Català de la Salut.
Els nomenaments dels titulars dels llocs dependents de les àrees en que s'estructura l'organització central del Servei Català de la Salut seran proposats pels seus respectius directors amb el vist i plau del director del Servei Català de la Salut.
—1.1 L'Organització Catalana de Trasplantaments, Programa del Servei Català de la Salut creat per l'Ordre de 26 de maig de 1994 (DOGC núm. 1907, de 10.6.1994), s'adscriu a l'Àrea Sanitària.
1.2 Al capdavant de l'Organització Catalana de Trasplantaments hi haurà un director, nomenat pel conseller de Sanitat i Seguretat Social a proposta del director del Servei Català de la Salut, que tindrà una relació laboral amb l'esmentat ens públic.
—2 Les funcions assignades al Departament de Sanitat i Seguretat Social en l'àmbit del Programa "Vida als Anys" d'atenció sociosanitària a la gent gran amb llarga malaltia, creat per l'Ordre de 29 de maig de 1986 (DOGC núm. 694, de 2.6.1986), seran desenvolupades a través de la Divisió d'Atenció Sociosanitària prevista en l'article 10 d'aquest Decret.
—1 Les funcions assignades per aquest Decret a la Divisió d'Atenció Psiquiàtrica i Salut Mental seran assumides per la Gerència d'Atenció Psiquiàtrica i Salut Mental, adscrita a l'Àrea Sanitària pel Decret 131/1994, de 30 de maig, mentre no finalitzi el procés de traspàs i desplegament de la xarxa de salut mental.
—2.1 Es crea el Programa d'Implantació de Tecnologies de la Informació i de les Comunicacions del Servei Català de la Salut amb l'objectiu de desenvolupar i posar en funcionament un sistema integrat d'informació i de comunicacions, orientat al seguiment dels objectius de gestió del Servei Català de la Salut.
2.2 Aquest programa, que quedarà adscrit a l'Àrea de Recursos, tindrà una durada de tres anys a partir de l'entrada en vigor d'aquest Decret i al capdavant hi haurà un director, nomenat pel conseller de Sanitat i Seguretat Social, a proposta del director de l'Àrea de Recursos amb el vistiplau del director del Servei Català de la Salut, que tindrà una relació de caràcter laboral i que durant el període de vigència del programa assumirà les funcions pròpies de la Divisió de Sistemes d'Informació i Organització de l'Àrea de Recursos.
—3 Les funcions desenvolupades pel Servei Català de la Salut fins al moment de l'entrada en vigor del present Decret i no previstes en la nova estructura d'aquest ens públic quedaran assignades al Departament de Sanitat i Seguretat Social, juntament amb els llocs de treball i recursos humans afectes a les esmentades funcions, sense perjudici del que es disposi en el futur quant a la reestructuració del dit Departament.
Es deroga el Decret 131/1994, de 30 de maig, pel qual s'estableix el règim jurídic i es despleguen l'estructura i organització centrals del Servei Català de la Salut.
Es faculta el conseller de Sanitat i Seguretat Social per dictar les normes de caràcter general que es considerin oportunes en execució del que preveu aquest Decret.
Barcelona, 31 de juliol de 2000